OPPDRAG TÅRNBYGGING

Tidsramme: 30 min

Agentene deles i grupper.

Konkurransen går ut på å bygge det høyeste tårnet i løpet av 15 minutter, med utdelte «midler» - og kun dette. Det høyeste tårnet som er *stående* når tiden er ute – vinner. Det er mulig å gjøre flere varianter:

* **Marshmallow og spagetti**: Del ut ca 20 marshmallow og ca 50 spagettier. Tårnagentene skal bygge et tårn ved at marshmallowen er hjørnesteiner og lim, og spagettien er «dragere». **Plastkopper**: Del ut 25-30 plastkopper hvis dere har (ikke bruk engangs) eller evt. pappkopper, som det skal bygges med. Tårnagentene kan velge å sette to kopper mot hverandre å prøve å få et høyt tårn, eller bygge en pyramide.
* **Byggeklosser**: Mange menigheter har duploklosser, lego eller tre-klosser. Del ut likt antall til alle og start tiden.
* **Kroppene sine**: Bygg den høyeste pyramiden. Bør gjennomføres med god hjelp fra leder og på mykt gulv.
* **Salmebøker**: Hvem kan bygge det høyeste tårnet av salmebøker uten at de faller ned?
* **Fyrstikkesker**: Be Kirketjeneren ta vare på fyrstikkesker – og bruk dem i konkurransen.
* **Sko**: Alle i gruppa tar av seg skoene, og konkurrerer om å bygge det høyeste tårnet av sko!

Alle kan vinne, det høyeste, laveste, fineste, mest kreative osv.